text: [{"text_idx": "#000000", "text": "K\u0254 i nun nd\u025b'n su trele"}, {"text_idx": "#000008", "text": "Biblu\u2019n nun nd\u025b\u2019m be su an\u0254 yil\u025b mun\nBiblu\u2019n nun kannganl\u025b m\u2019\u0254 ti k\u025b an\u0254 yil\u025b sa\u2019n"}, {"text_idx": "#000012", "text": "Ninnge nga e yili be\u2019n"}, {"text_idx": "#000013", "text": "?Amun kunnd\u025b k\u025b amu\u0301n ka\u0301nngan nd\u025b'n nun % nun?"}, {"text_idx": "#000014", "text": "Like nga ti y\u025b sran\u2019m be kpli be di be wiengu\u2019m be j\u0254l\u025b\u2019n"}, {"text_idx": "#000015", "text": "E kwla\u0301 kaman l\u025b e wlaman sran\u2019m be wun akunndan t\u025b bul\u025b\u2019n i ase. K\u025b sran kun t\u0254 tukpac\u025b\u2019n, \u0254 fata k\u025b \u0254 mi\u025bn i \u0272in yo i wun ayre naan w\u2019a yo juejue. I s\u0254 yol\u025b\u2019n kusu fa bl\u025b. I wafa kunngba\u2019n, s\u025b e waan e\u0301 ya\u0301ci sran\u2019m be wun akunndan t\u025b bul\u025b\u2019n, \u0254 fata k\u025b e mian e \u0272in kpa, y\u025b i s\u0254 yol\u025b\u2019n kusu fa bl\u025b. ?Ngue y\u025b \u0254 kwla uka e naan y\u2019a yaci sran\u2019m be wun akunndan t\u025b bul\u025b-\u0254?"}, {"text_idx": "#000016", "text": "\u201cAmun klo amun wiengu. Afin i s\u0254\u2019n yo maan sran\u2019m be afi\u025bn s\u025b kpa.\u201d\u200b\u2014KOL\u0186SUFU\u0190 MUN 3:14."}, {"text_idx": "#000017", "text": "?Ngue y\u025b nd\u025b s\u0254\u2019n kle e-\u0254? K\u025b sran\u2019m be ti be wiengu\u2019m be wun \u0272anman nun\u2019n, i s\u0254\u2019n yo maan be afi\u025bn mantan. S\u025b e klo e wiengu\u2019m be tankaan kpa\u2019n, e su buman be wun akunndan t\u025b kun."}, {"text_idx": "#000019", "text": "Maan e bu ninnge trele wie m\u0254 e kwla yo fa uka sran akpasua nga e bu be wun akunndan t\u025b\u2019n, i akunndan. Na\u0301n e se k\u025b e\u0301 yo\u0301 ninnge nga be yol\u025b ti kekle\u2019n. I l\u025b nun\u2019n, e kwla yo ninnge nga\u2019m be nun kun annz\u025b be nun wie mun:"}, {"text_idx": "#000021", "text": "I wie y\u025ble k\u025b e kwla tike anuan\u2019n e man sran s\u0254\u2019m be nun kun annz\u025b s\u025b e fu loto nun\u2019n e kwla fa e bia li\u025b\u2019n e man sran s\u0254\u2019n.\nKannz\u025b be kanman e ani\u025bn\u2019n i kpa\u2019n, sanng\u025b e nin be e kwla koko yal\u025b kan.\nS\u025b be yo like wie naan e wunm\u025bn i wl\u025b kpa\u2019n, na\u0301n e kpli e di be j\u0254l\u025b sanng\u025b e tra e awl\u025bn.\nS\u025b be su kan be su sa wie i nd\u025b kle e\u2019n, maan e sie e su be nuan bo naan e wun be nd\u025b\u2019n i wl\u025b kpa."}, {"text_idx": "#000022", "text": "I wie y\u025ble k\u025b e kwla tike anuan\u2019n e man sran s\u0254\u2019m be nun kun annz\u025b s\u025b e fu loto nun\u2019n e kwla fa e bia li\u025b\u2019n e man sran s\u0254\u2019n."}, {"text_idx": "#000024", "text": "S\u025b be yo like wie naan e wunm\u025bn i wl\u025b kpa\u2019n, na\u0301n e kpli e di be j\u0254l\u025b sanng\u025b e tra e awl\u025bn."}, {"text_idx": "#000026", "text": "Sran kun i su nd\u025b\u2019n: Nazare (\u0186 fin Gine Bisao)\n\u201cLaa\u2019n, n bu aofu\u025b nga be o e nvle nun\u2019n be wun akunndan t\u025b. N tili i k\u025b, k\u025b \u0254 ko yo naan awa\u2019n w\u2019a man sran s\u0254\u2019m be nun kpanngban be sika ti\u2019n, be kp\u025b gbl\u025b y\u025b be nun sunman be ti sran kunfu\u025b. I s\u0254\u2019n ti\u2019n, n kunnd\u025bman k\u025b n\u0301 wu\u0301n be b\u0254b\u0254. K\u025b m\u0254 sran\u2019m be dan lika be bu aofu\u025b\u2019m be s\u0254 ti\u2019n, n seli min wun k\u025b n buman be wun akunndan t\u025b.\n\u201cI sin\u2019n, n ma wunnin i wl\u025b k\u025b akunndan nga n bu i aofu\u025b\u2019m be wun \u0254 timan kpa. Sanng\u025b Biblu\u2019n nun nd\u025b\u2019n ukali min maan n ma kloli sran s\u0254 mun. Si\u025bn\u2019n, n wanndiman be kun. Sanng\u025b n yo be like y\u025b e nin be e koko yal\u025b. Kp\u025bkun n mian min \u0272in n si be tinuntinun. D\u0254 nga su\u2019n, n buman be wun akunndan t\u025b kun y\u025b k\u025b e nin be e o\u2019n, min wun kpaja min.\u201d"}, {"text_idx": "#000029", "text": "\u201cI sin\u2019n, n ma wunnin i wl\u025b k\u025b akunndan nga n bu i aofu\u025b\u2019m be wun \u0254 timan kpa. Sanng\u025b Biblu\u2019n nun nd\u025b\u2019n ukali min maan n ma kloli sran s\u0254 mun. Si\u025bn\u2019n, n wanndiman be kun. Sanng\u025b n yo be like y\u025b e nin be e koko yal\u025b. Kp\u025bkun n mian min \u0272in n si be tinuntinun. D\u0254 nga su\u2019n, n buman be wun akunndan t\u025b kun y\u025b k\u025b e nin be e o\u2019n, min wun kpaja min.\u201d"}, {"text_idx": "#000030", "text": "\u201cMin waan n\u0301 yo\u0301 naan sran lufle bul\u025b\u2019n wie\u201d\nRafika nin sran wie m\u0254 be waan be\u0301 yo\u0301 naan sran lufle bul\u025b\u2019n wie\u2019n, be sannin nun. Sanng\u025b k\u025b \u0254 trannin Zoova i Lalofu\u025b\u2019m be nvle kun a\u0272ia kun bo\u2019n, \u0254 wunnin i k\u025b be bo ti kun. I s\u0254\u2019n kusu y\u025b \u0254 kunnd\u025b-\u0254.\nAn nian video nga be fl\u025b i k\u025b Rafika Morisi: \u201cMin waan n\u0301 yo\u0301 naan sran lufle bul\u025b\u2019n wie.\u201d Video s\u0254\u2019n wo su."}, {"text_idx": "#000031", "text": "\u201cMin waan n\u0301 yo\u0301 naan sran lufle bul\u025b\u2019n wie\u201d"}, {"text_idx": "#000033", "text": "An nian video nga be fl\u025b i k\u025b Rafika Morisi: \u201cMin waan n\u0301 yo\u0301 naan sran lufle bul\u025b\u2019n wie.\u201d Video s\u0254\u2019n wo su."}, {"text_idx": "#000034", "text": "Ninnge wie m\u0254 be kwla yo \u0254 f\u025b ekun'n"}, {"text_idx": "#000036", "text": "?Nzu\u025bn benin y\u025b e kwla yi i nglo naan e nin e wiengu mun y\u2019a tran klanman-\u0254n?"}, {"text_idx": "#000039", "text": "?Sran\u2019m be wiengu wun akunndan t\u025b bul\u025b\u2019n \u0254\u0301 wi\u0301e?"}, {"text_idx": "#000040", "text": "AN TINNGE! ?Sran\u2019m be wiengu wun akunndan t\u025b bul\u025b\u2019n \u0254\u0301 wi\u0301e?\n?Sran\u2019m be wiengu wun akunndan t\u025b bul\u025b\u2019n \u0254\u0301 wi\u0301e?\nAN TINNGE! ?Sran\u2019m be wiengu wun akunndan t\u025b bul\u025b\u2019n \u0254\u0301 wi\u0301e?"}]